ความหลากหลายคือความปลอดภัย (4)
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

....ธีระ ภู่ตระกูล
เป้าหมายหลักในการจัดสรรสินทรัพย์ของคุณจากหลากหลายกลุ่มสินทรัพย์ คือ การให้ได้รับผลตอบแทนสูงที่สุดในอัตราความเสี่ยงที่คุณเลือกไว้ หรือพูดอีกอย่าง คือ ลดความเสี่ยงให้มากที่สุดเพื่อจะได้รับผลตอบแทนตามที่คาดหมายไว้ นอกจากนี้การที่ให้ได้รับผลตอบแทนมากที่สุดโดยมีความเสี่ยงน้อยที่สุด คุณมีความจำเป็นที่จะต้องเข้าใจพฤติกรรมของความเสี่ยงต่อผลตอบแทนของแต่ละกลุ่มสินทรัพย์ด้วยตามตาราง จะเปรียบเทียบอัตราความเสี่ยงต่อผลตอบแทนของกลุ่มสินทรัพย์ที่ได้รับความนิยม
ตราสารทุน (Equity) มีแนวโน้มที่จะให้ผลตอบแทนสูงสุด แต่ก็มีความเสี่ยงสูงสุดเช่นกันในเวลาเดียวกัน พันธบัตรรัฐบาลนั้นมีความเสี่ยงน้อยที่สุด เนื่องจากมีรัฐบาลค้ำประกัน แต่ก็ให้ผลตอบแทนที่ต่ำที่สุดเช่นกัน ชาร์ต 2 ยังแสดงให้เห็นว่าเมื่อคุณเลือกหุ้นที่มีความเสี่ยงสูง คุณก็จะได้รับผลตอบแทนที่สูงขึ้นตามสัดส่วนด้วย แต่นี่เป็นเพียงผลของการแลกเปลี่ยนระหว่างความเสี่ยงกับผลตอบแทน ซึ่งส่วนมากจะมีความไม่แน่นอนสูง จะเหมาะสำหรับนักลงทุนที่รับความเสี่ยงได้สูง (สามารถทนกับการขึ้นลงของมูลค่าสินทรัพย์ได้) และเป็นนักลงทุนที่มีเวลาในการลงทุนนาน
การแลกเปลี่ยนระหว่างความเสี่ยงต่อผลตอบแทน (หมายความว่า คุณจะมีโอกาสที่จะได้รับผลตอบแทนสูง เมื่อคุณยอมที่จะรับความเสี่ยงที่สูงขึ้นเท่านั้น) เป็นสิ่งที่ทำให้การจัดสรรการลงทุนให้มีความหลากหลายมีความสำคัญยิ่งขึ้น เนื่องจากสินทรัพย์แต่ละชนิดจะมีความเสี่ยงที่แตกต่างกันและมีพฤติกรรมต่อการเปลี่ยนแปลงของตลาดที่ไม่เหมือนกัน การจัดสรรการลงทุนที่เหมาะสมจะป้องกันพอร์ตทั้งหมดของคุณจากการขึ้นลงของสินทรัพย์แต่ละชนิด เพราะฉะนั้นถึงแม้ว่าส่วนหนึ่งของพอร์ตของคุณอาจจะประกอบด้วยสินทรัพย์ที่มีความไม่แน่นอนสูง (ซึ่งคุณเลือกเพราะอาจมีโอกาสให้ได้รับผลตอบแทนที่สูงขึ้น) แต่อีกส่วนหนึ่งของพอร์ตก็จะเป็นสินทรัพย์ที่มีความมั่นคงสูง การจัดสรรการลงทุนสามารถป้องกันความเสี่ยงให้การลงทุนของคุณ จึงเป็นสิ่งที่สำคัญในการคาดหมายผลตอบแทนที่สูงสุดในความเสี่ยงที่ต่ำสุด
แต่ละกลุ่มหลักทรัพย์จะมีผลตอบแทนต่อความเสี่ยงที่ไม่เหมือนกัน ความสามารถในการรับความเสี่ยงของคุณ เป้าหมายการลงทุน ระยะเวลา และทุนที่ใช้ได้จะเป็นฐานในการกำหนดส่วนประกอบของพอร์ตคุณ เพื่อจะทำให้กระบวนการจัดสรรหน่วยลงทุนง่ายสำหรับลูกค้าบริษัทจัดการลงทุนหลายแห่งจะจัดทำตัวอย่างพอร์ตการลงทุน ซึ่งแต่ละตัวอย่างก็จะมีส่วนประกอบของสินทรัพย์ที่แตกต่างกัน พอร์ตการลงทุนที่มีส่วนประกอบของสินทรัพย์ที่แตกต่างกันจะมอบความพึงพอใจให้กับนักลงทุนตามความสามารถในการรับความเสี่ยงของนักลงทุนแต่ละคน ในภาพรวมตัวอย่างพอร์ตดังกล่าวมีตั้งแต่พอร์ตแบบอนุรักษนิยม (Conservative Portfolio) ไปจนถึงพอร์ตแบบที่มีความเสี่ยงสูง